als_Latn dik_Latn sag_Latn
Nonogramet janë vizatime logjike në të cilat katrorët e rrjetës duhet të ngjyrosen ose të lihen bosh sipas numrave të dhënë në dy anët e rrjetës për të zbuluar vizatimin e fshehur.
Në këtë enigmë, jepet masa e numrave që mbushin sheshet për çdo rresht ose kolonë. Një e dhënë “4, 8, 3“ do të thotë se janë tre grupe të shesheve të mbushura ku i pari është prej 4 shesheve bashkë (gjithmonë në atë drejtim), i dyti 8 sheshe dhe i treti 3 sheshe. Të dhënat në këtë formë bëjnë të kuptohet se mes këtyre grupeve të shesheve do të ketë të paktën një shesh të bardhë por ndoshta edhe më shumë.
Kjo enigmë, zakonisht, mbushet me ngjyrë të zezë mbi fushat e bardha por ekzistojnë edhe kombinime me më shumë ngjyra. Nëse numri i dhënë është i ngjyrosur, kjo do të thotë se edhe sheshet duhet të ngjyrosen me po atë ngjyrë. Kur jemi te Nonogrami me më shumë se një ngjyrë, atëherë është mundësia që rregulli i të paktën një fushe të bardhë mes grupeve të mos jetë më i vlefshëm, pasi dallimi i ngjyrave mes grupeve ka rëndësinë e vet. Për shembull, një e dhënë 4 me ngjyrë të zezë e pasuar me 2 me ngjyrë të kuqe do të thotë katër sheshe të zinj, një ose më shumë hapësira të zbrazëta dhe dy sheshe të kuq ose thjesht do të thotë se mund të ketë katër sheshe të zeza të pasuara menjëherë nga dy sheshe të kuq. Në madhësinë e nonogrameve nuk ka kufizime, dhe ata gjithashthu nuk janë të kufizuar në sheshe. Mjafton të jepen pamje apo vizatime të kuptimta.
Emrat e tjerë për këtë enigmë
Nonogramet njihen me disa emra të tjerë nëpër gjuhë të ndryshme, si: Paint by Numbers, Griddlers, Pic-a-Pix, Picross, Pixel Puzzles, Crucipixel, Edel, FigurePic, gameLO, Grafilogika, Hanjie, Illust-Logic, Japanese Crosswords, Japanese Puzzles, Kare Karala!, Logic Art, Logic Square, Logicolor, Logik-Puzzles, Logimage, Obrazki logiczne, Zakódované obrázky, Maľované krížovky, Oekaki Logic, Oekaki-Mate, Paint Logic, Shchor Uftor, Gobelini dhe Tsunamii. Kjo enigmë është quajtur gjithashtu edhe Vizatimi Sudoku, binar dhe libra për t'u ngjyrosur, edhe pse këta emra janë krejtësisht të pasaktë.
Historiku i nonogramit
Më 1987, Non Ishida, një editues grafik japonez, fitoi një konkurs në Tokio nga dizajnimi fotografive në rrjetë duke përdorur dritat e rrokaqiellit të cilat përdoreshin të ndezura ose të fikura. Në të njëjtën kohë dhe pa asnjë lidhje, një enigmat profesional Japonez me emrin Tetsuya Nishio shpiku të njëjtën enigmë.
Enigma e vizatimit me numra fillimisht është shfaqur në revistat enigmatike në japonisht. Sipas kësaj enigmeje, shumë nga kompanitë e video-lojërave kanë edituar edhe video-lojë të tilla, ndonjëherë edhe me emra të tjerë. Në vitin 1988, Non Ishida në Japonni botoi tri foto enigma të tilla në rrjetë, nën emrin e "Art Puzzles Window" (Dritarja e Artit të Enigmave). Pas Non Ishidas, në vitin 1990, James Dalgety ka shpikur në Britani të Madhe emrin Nonogram të cilët i botoi “ The Sunday Telegraph”.
Në 1993, në Japoni është botuar libri i parë me nonograme nga Non Ishida. “The Sunday Telegraph” ka publikuar një libër kushtuar enigmave, me titull "Libri i Nonogrameve". Nonogramet janë botuar edhe në Suedi, Shtetet e Bashkuara të Amerikës, Afrikën Jugore dhe vendet e të tjera. Sot, revista me nonograme botohen në SHBA, Britaninë e Madhe, Gjermani, Holandë, Itali, Hungari, Finlandë dhe shumë vende të tjera.
Nga revistat në gjuhën shqipe, ishte revista për enigmatikë “HORIZONTI” e cila e bëri të njohur këtë lloj enigme pas kthimit nga garat botërore të enigmatikës më 1997, ku ishin njoftuar me enigmatë japonezë dhe kishin sjellur me vete disa materiale interesante, ndër to edhe nonograme.
Teknikat e zgjidhjes
Që të zgjidhni një nonogram në rregull, duhet përcaktuar se cila prej fushave do të jetë e mbushur e cila bosh. Përcaktimi i fushave të cilat duhet të jenë të zbrazëta është i rëndësishëm sikur përcaktimi i fushave të cilat duhet të jenë të mbushura. Zgjidhësit zakonisht përdorin një pikë apo një plus për të shënuar orientimet për hapësirat që janë të sigurt.
Është gjithashtu e rëndësishme që të moh hamendeni. Vetëm hapësirat që mund të përcaktohen nga logjika duhet të plotësohen. Nëse hamendeni, një gabim i vetëm mund të përhapet mbi të gjithë fushën dhe të prish plotësisht zgjidhjen. Kjo zakonisht vjen në sipërfaqe vetëm pas një kohe, kur ajo është shumë e vështirë për të korrigjuar enigmën. Zakonisht, vetëm përpiluesit e avancuar dhe me përvojë janë në gjendje të rregullojnë krejtësisht dhe të përfundojnë enigmat e tilla të shkatërruara.
Gjatë mbushjes së fushave me të zezë, të dhënat me numra nga drejtimi vertikal duhet të kenë përputhje me të dhënat e drejtimit horizontal.
Figura e fshehur nuk luan rol në zgjidhjen e procesit. Edhe në qoftë se është e qartë nga një pjesë e përfituar e figurës se një fushë do të jetë e mbushur apo jo, zakonisht nuk duhet besuar dhe mbështetur në të.Figura megjithatë, mund të ndihmojnë në gjetjen dhe eliminimin e gabimit.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn